รัฐมนตรีว่าการกระทรวงศึกษาธิการ ระบุ กลไกขับเคลื่อนการศึกษาไทยให้ประสบความสำเร็จตามเป้าหมาย คือ ครู
รัฐมนตรีว่าการกระทรวงศึกษาธิการ ระบุ กลไกขับเคลื่อนการศึกษาไทยให้ประสบความสำเร็จตามเป้าหมาย คือ ครูนายณัฎฐพล ทีปสุวรรณ รัฐมนตรีว่าการกระทรวงศึกษาธิการ เปิดการประชุมเสวนา “เวทีครูคิด วันปิดภาคเรียน ประจำปี 2562 ในหัวข้อ ปฏิรูปการศึกษา : การศึกษาเพื่อปวงชน Education for All ” จัดโดย สมาพันธ์สมาคมครูแห่งประเทศไทย (ส.ค.ท.) ร่วมกับเครือข่ายองค์กรครู 4 ภูมิภาค ประกอบด้วย สหพันธ์ครูภาคเหนือ  ชมรมครูประชาบาลภาคตะวันออกเฉียงเหนือ  ชมรมครูภาคกลางและสมาพันธ์ครูภาคใต้ รัฐมนตรีว่าการกระทรวงศึกษาธิการ กล่าวว่า ถือเป็นเวทีที่เปิดโอกาสให้ครูและบุคลากรทางการศึกษาได้มีโอกาสแลกเปลี่ยนเรียนรู้และนำเสนอความคิดเห็นในการพัฒนาคุณภาพการศึกษาเพื่อนำไปสู่การปฏิรูปการศึกษาในศตวรรษที่ 21 ตลอดจน เป็นการเปิดโอกาสให้ผู้ประกอบวิชาชีพทางการศึกษาที่ได้รับผลกระทบจากการปฎิบัติงานจริงในพื้นที่ได้นำเสนอปัญหาและความต้องการ ซึ่งการประชุมเสวนาในครั้งนี้ จะเป็นประโยชน์ให้กับการศึกษาชาติ ขณะที่ สิ่งที่จะเป็นกลไกขับเคลื่อนการศึกษาไทยให้ประสบความสำเร็จตามเป้าหมาย คือ ครู ที่จะต้องพัฒนาคุณภาพของเด็กและเยาวชนในอนาคต สำหรับปัญหาต่างๆ ที่มีผลกระทบกับการศึกษาไทย มั่นใจว่า จะสามารถดำเนินการช่วยเหลือได้ในระดับหนึ่ง ซึ่งต้องพิจารณาถึงความเหมาะสมให้เป็นไปในทิศทางเดียวกันและต้องใช้ระยะเวลาในการดำเนินการภายในงาน สมาพันธ์สมาคมครูแห่งประเทศไทย เสนอการมีส่วนร่วมนำเสนอแนวทางการพัฒนาคุณภาพการศึกษาของชาติในครั้งนี้ ประกอบด้วย ให้แต่งตั้งคณะกรรมการทุกภาคีร่วมร่างพระราชบัญญัติการศึกษาแห่งชาติ พ.ศ. อย่างมีส่วนร่วม  กระทรวงศึกษาธิการต้องเป็นต้นแบบของระบบประชาธิปไตย การมีส่วนร่วมขององค์คณะบุคคลทุกระดับ การขอคืนสภาครู ซึ่งเป็นสภาของครู ให้กับครู ตามพระราชบัญญัติสภาครูและบุคลากรทางการศึกษา พ.ศ. 2546  ให้โรงเรียนทุกแห่งเป็นโรงเรียนนิติบุคคลตามกฎหมายมหาชนโดยแท้จริง และคืนความเป็นธรรม เพิ่มความมั่นคง ความก้าวหน้าให้กับครูบุคลากรทางการศึกษา ได้แก่ พนักงานราชการ อัตราจ้าง นักการภารโรง ธุรการและโรงเรียนขนาดเล็ก รัฐมนตรีว่าการกระทรวงศึกษาธิการ กล่าวว่า ถือเป็นเรื่องที่ยินดีและยืนยันว่าจะนำไปพิจารณาเพื่อหาแนวทางการปฏิบัติที่เหมาะสมต่อไป